มาตามลายแทงวงใน ร้านอาหารเป็นบ้านที่มีที่นั่งอยู่โดยรอบ บรรยากาศเป็นกันเอง เสียดายว่าตอนค่ำๆ ยุงจะเยอะไปหน่อย

สำหรับอาหารเราเน้นหนักไปตามชื่อร้านเลย คือสั่งแต่ปลาทูนั่นเอง  

จานแรกคือยำปลาทู เป็นปลาทูสดที่เลาะมาเป็นชิ้นๆ ยำรสจัดจ้าน เปรี้ยวถึงใจ เคียงมาด้วยตะไคร้ซอย ทานกับข้าสวยร้อนๆ อร่อยอย่าบอกใคร

ถัดมาเป็นปลาทูต้มมะนาว เป็นปลาทูสดเสิร์ฟทั้งตัว ทำมาคล้ายๆ ต้มยำน้ำใส  รสชาติกำลังดี ซดน้ำคล่องคอ 

สุดท้ายคือแกงเขียวหวานปลาทู ใช้ปลาทูแกะชิ้นใหญ่มาแกงเขียวหวาน หอมเครื่องแกงมาก รสชาติออกหวาน จานนี้อร่อยเกินคาด

มากันสองคน สั่ง 3 อย่าง ตอนยกมาเสิร์ฟยังตกใจว่าจะทานหมดไหม เพราะจานค่อนข้างใหญ่ แต่ลงท้ายทานกันเกลี้ยงไม่มีเหลือเลย อร่อยจริงๆ ให้ห้าดาวเลยค่ะ